open-index/open-wikipedia-markdown huggingface dataset:
لاڭوص

**لاڭوص** (Lagos - ولا **ليڭوس** و لا **إكو Eko**) هي أكبر مدينا ف نيجيريا و لعاصيما لاقتصادية ديالها. شحال هادي كانت لاڭوص هي لعاصيما الادارية ديال لبلاد فاش ستاقلات ف 1960، و لكن من بعد ولاّت أبوجا هي لعاصيما نهار 12 ديسومبر 1991. كتكون مدينة لاڭوص من ربعة ديال لجزر ولي هي؛ لاڭوص، وإدو، وإكويي، وڤكتوريا، ولي ملاقيين بيناتهم بقنطرات.

كتعتابر لاڭوص أكبر مدينة ف نيجيريا وف إفريقيا لغربية، وحتا أكثر لمدن ديال لافريك من ناحية لعدد دالسكان، ولي وصلو فعام 2005 لـ8,789,133 نسمة.

لاڭوص هي لعاصيما د لولاية د لاڭوص، و جات ف لجنوب لغربي د نيجيريا، ف لخليج ديال غينيا لي كيطل على لموحيط لأطلاسي.

## تاريخ
المستوطنين الدورجين ديال لاڭوص، لي كيتسماو «الإكو» كانو من لبنين وأووري إكو. ولمدينة ظهرات فلقرن فلقرن خمسطاش كمركز تيجاري برطقيزي، وكانت كتسيفط لعاج، ولفلفل، ولعبيد. ومنبعد طاحت فيد لبريطانيين لي بداو كيصدرو منها لمحاصيل دلماكلة منبعد ما تمنعات العبودية فـ1807. وهادشي حتا ستاقلات نيجيريا ف1960، وولات لاڭوص هي لعاصمة دلبلاد ديكساع.

منبعد الاستقلال دخلات نيجيريا فحرب أهلية من 1967 وبقات لمدا ديال عامين ونص.

منبعد هاد لحرب، غادي يهاجر للمدينة عدد كبير بزاف ديال لمهاجرين ولاجئين من لبلادات لإفريقية لوخرى، وهادشي خلا عدد سكان يتزاد دغيا وبزربة حتا ليومنا هدا.

## قتيصاد
كتعتابر لاڭوص هي لميحور ديال تيجارة وصيناعة فنيجيريا، ولقتيصاد ديالها كيفوت بضوبل لقتيصاد ديال دول إفريقيا لغربية كاملة. وكتمتع لاڭوص من بزاف ديال لمصادر الطبيعية لمتنوعة بحال لپيطرول ولݣاز طبيعي ولفحم ولخشب ولفيول ولما. وكيتكون لقتيصاد دنيجيريا من صيناعة لخفيفة لي بدات مور لاستقلال، ومن صيناعات ديال النفط لي نتاشرات فسبعينات، وهادشي خلا لقتيصاد دلمدينة يزداهر بزربة.

لإنتاج ديال نفط فلمدينة بدا فلخمسينات، وزاد بسبعة ديال ضوبل ما بين 1965 و1973. وكتساهم مدينة لاڭوص بـ40% من تيجارة لبرانية ديال نيجيريا.

## مصادر


تصنيف:مدون د نيجيريا
تصنيف:عاصيمة قديمة على حساب لبلاد
تصنيف:مقالات د مسابقة ويكيپيديا ب الداريجة غشت 2024
سكار (مرض)

**السكّار** () هو واحد المرض مزمن، يعني اللي كيبقى معا لواحد طول حياتو. المشكل فيه هو بلي الجسم ما كيقدرش يستعمل السكّار ديال لماكلة بشكل صحيح. هادشي كيجي من واحد المادة سميتها الأنسولين، وهي اللي كتساعد الجسم باش يستعمل السكّار. ملي الجسم ما كيكونش عندو بزاف من هاد المادة، السكّار كيتجمع ف الدم وهادشي هو اللي كيسبب المرض.

## نواع مرض السكار

كاين جوج د النواع رئيسيين ديال مرض السكّار:

# **النوع اللول**: هاد النوع كيجي غالبا عند الدراري الصغار والمراهقين. ف هاد الحالة، الجسم ما كيبنیش الأنسولين ݣاع. باش يعالجوه، كيديرو ليه ليباري ديال الأنسولين.
# **النوع الثاني**: هاد النوع هو اللي كيجي عند أغلبية الناس. هنا، الجسم كيبنّي الأنسولين ولكن الخلايا ما كتعرفش تستعملو بشكل مزيان. باش يتعالج هاد النوع، كيتبدل نمط الحياة والتغذية و كيتخادو بعض الدوايات.

## لأسباب ديالو

أسباب السكّار بزاف، ولكن أهم وحدين هوما:

* الوراثة: يعني تقدر تجي من الوالدين.
* لغلض: الوزن الزايد كيزيد من خطر الإصابة بالسكّار.
* نمط الحياة: لماكلة الزايد، قلة الحركة، والضغط النفسي كلهم عوامل كتزيد من خطر الإصابة.

## لمضاعفات

ملي ما كيتعالجش السكّار مزيان، كيجيو بزاف ديال المشاكل:

* القلب والشرايين: السكّار كيزيد من خطر السكتة القلبية والدماغية.
* العين: يقدر يوصل لعمى.
* لكلاوي: تقدر تفسد.
* الأعصاب: كتجي فيها التنميل و الضرّان.
* الجلد: كيجيو فيه الجروح اللي ما كتشفيش بسهولة.

## لوقاية

باش يحمي لواحد راسو من السكّار، خاص:

* لمحافظة على وزن صحي: لمشية، الجري، ولعب الرياضة.
* لماكلة لمزيانة: الخضار والفواكه، وشريب الما.
* تفادي السكريات والدهون: التقليل من لماكلة لمقلية و لحلاوي.
* لمراجعة معا الطبيب بانتظام باش يتبع لحالة الصحية.

## مصادر


تصنيف:مرض
تصنيف:مقالات د مسابقة ويكيپيديا ب الداريجة غشت 2024
بوڭوطا

تصغير|لخريطة ديال مدينة بوڭوطا.
**بوڭوطا** () هي لعاصيما ديال كولومبيا، و لإقليم ديال كونديناماركا. وكتعتابر أكتر مدينة كولومبية من ناحية دلعلو بـ2640 ميترو، وحتا من ناحية ديال السكان لي واصلين لـ7،8 مليون نسمة، وايلا زدتي عليهم ناس لي ساكنين فالجوايه كيوليو 8،5 مليون نسمة. اما من ناحية ديال تيساع، فراه بوڭوطا هي أكبر مدينة فـكولومبيا وفـأمريكا لجانوبية، بحيت كتوصل لـ1587 كلمطر². وكتعتابر هي لمركز لقتيصادي وسياسي ديال لبلاد.

## تأسيس ديالها
تاسسات مدينة بوڭوطا فعام 1538م، على لقايد لعسكري صبليوني ڭونزالو خيمينيز دي كويسادا منبعد ما غلب لهنود دالتشبتشا، لي كانو عايشين فيها، وعمرات فلول بلمهاجرين لي جاو من لميريكان لوسطانية. ومنبعد جاو مستعمرين صبليونيين لي ستوطنو لمدينة كلها وولات وحدة من لمحافظات صبليونية ولمقر ديال نيابة لملكية تاع غرناطة جديدة. ومور الاستقلال ولات بوڭوطا هي لعاصيمة ديال كولومبيا لكبيرة، وموراها لعاصيمة ديال لجمهورية د كولومبيا.

## لموقع ديالها
كتواجد بوڭوطا على واحد لهضبة كتوصل لعلو ديال 2640 ميترو على سطح دلبحر، وبين لجبال ديال الأنديز فلوسط ديال كولومبيا. فلقارة دأمريكا لجانوبية.

## السكان
كتعتابر بوڭوطا أكبر مدينة فـكولومبيا من ناحية لعدد دالسكان، ولي وصلو فـ2005 لـ7,363,782 نسمة، وكيعيشو فكتافة سكانية ديال 4,310 فكل كيلوميطر مربع. وتقريبا شي 47% ديال السكان ذكورة، وشي 52.5% منهم نتاوي.

كيعيش ف بوڭوطا بزاف ديال لفوقارا فبلايص ديال لمباتة موقتة ومزحومة كتسمى پاريوس، وأغلبية ديال لمضبرين تما عندهم ديور وڤيلات هاي كلاس وراقية، اما لغالبية ديال الطبقة لمواسطة كيعيشو فديور اقتصادية ومريحة.

## صيناعات لأساسية
كتكون صيناعة رئيسية فبوڭوطا من صيناعة ديال سيما ولمواد دشيمي ولبرودويات دلغذا ولغزل والنسيج.

## بلايص بوڭوطا
كتكون بوڭوطا من 20 بلاصة

## الطقس تاعها

## لمعرض ديال تصاور

فيشي:Domo_de_Maloka.jpg
فيشي:2019_Bogotá_-_Iglesia_de_Monserrate.jpg
فيشي:Bogota,_Colombia_(25187139147).jpg


## مصادر


تصنيف:كولومبيا
تصنيف:عواصم ديال بلدان
تصنيف:مقالات د مسابقة ويكيپيديا ب الداريجة غشت 2024
تصنيف:تأسيسات د 1538 ف أمريكا الجنوبية
فقر

[تصغير|334x334بك|بلاصة فقيرة ف [إيران]]

**لفقر** هوّ وضعية ولّا حالة كيكون فيها لواحد لي ماعندوش موارد مالية كافية لي كاتغطي لأساسيات ديال لعيش ف واحد لمستوى مقبول.

البنك الدولي عطى تعريف بلي الدول منخفضة الدخل يعني الفقيرة هي الدول لي فيها المدخول ديال كل واحد قل من 600 دولار ميريكاني فالعام. كاينين فلمجموع 45 دولة الأغلبية ديالها فإفريقيا لي كاتّعتابر فقيرة، 15 دولة منها فيها متوسط مدخول كل واحد قل من 300 دولار فالعام. برنامج الإنماء ديال الأمم المتحدة زاد معايير أخرى كاتعبر مباشرة على مستوى رفاهية الإنسان والطريقة باش كايعيش. هاد الدليل وسع الدائرة ديال الفقر بمفهوم النوعية ديال الحياة و غاتولي وسطها 70 دولة من دول العالم، يعني كاين تقريبا 45% من الفقراء كايعيشو فمجتمعات ماشي منخفضة الدخل، بمعنى كاينين فقراء فبلاد الأغنياء. 30 مليون فرد كايعيشو تحـت خط الفقـر فميريكان (15 % من السكان).

فالنص الثاني ديال القرن عشرين، كثرات الهضرة على الفقر والفقراء ف أدبيات الأمم المتحدة، و توسعات من الظاهرة الإجتماعية ف مجتمع واحد، للظاهرة العالمية و تصنفات البلدان لغنية وفقيرة، و تحددات مقاييس ومؤشرات الفقر فالبلدان و حتى الأفراد بالمراعاة ديال النسبيّة، حيت الفقير ف اليمن ما كايتحسبش بنفس المقاييس مع الفقير ف أمريكا الشمالية.

و تدار نهار 17-19 أكتوبر فعام 2008، يوم عالمي للقضاء على الفقر من طرف هيئة الأمم المتحدة. ولكن العدد ديال الفقراء نقص ف عوام 2005 - 2008، ف الهند والشينوا، وهادشي بفضل معدلات النمو العالية لي حققاتها هاد البلدان فالسنوات الفايتة.

مقياس "فقر القدرة" مقابل مع مؤشر التنمية البشرية حيت هو متوسط ديال ثلاثة ديال المؤشرات كاتحاول تحدد الشريحة ديال البشر لي ماعندهاش هاد الخدمات الأساسية: التغذية المزيانة - والصحة - والتعليم.
## لعتبة ديال لفقر
هي واحد رقم كيتحدد كل عام من طرف لبنك الدولي,و هو مستوى لمدخول اللي إذا كان الواحد كايعيش تحت منو، كايكون من الصعب عليه يلبّي الاحتياجات الأساسية ديالو بحال الماكلة، الشراب، السكنى، والصحة. هاد الخط كايختلف من دولة لدولة حسب تكاليف العيش والمعايير الاقتصادية ديال كل منطقة.

في لمغريب، مثلا، كاين اللي كايعيشو فالفقر المطلق، يعني ما كايقدروش حتى يغطيو لمصاريف الأساسية ديال الحياة، وهادو عادة كايعيشو فالمناطق القروية النائية أو في ظروف حضرية صعيبة. وكاين الفقر النسبي، اللي فيه الناس كايعيشو على مداخيل قليلة بالمقارنة مع باقي السكان، وكيحسو بالهشاشة الاقتصادية، حتى لو قدرو يوفرو بعض الحاجيات.

هاد المفهوم ديال خط الفقر كايستعملوه الحكومات والمؤسسات الدولية باش يحددوا شحال الناس اللي خاصهم مساعدة ويخططو برامج اجتماعية وتحسينات اقتصادية.
## مصادر


تصنيف:مقالات د مسابقة ويكيپيديا ب الداريجة غشت 2024
تصنيف:معاونة
تصنيف:إكونومي ديال التنمية
تصنيف:نيڤو د لعيش
الصحرا لكبيرة

تصغير|تصويرة ديال الصحرا لكبيرة من لفضاء
**الصحرا لكبيرة** هي صحرا لّي واخدة ميساحة كبيرة ف شمال إفريقيا، و هيّ من الصحاري لكبار ف لعالم حيث لميساحة ديالها فايتة 9 د لمليون كيلومتر كاري، وهيّ التانية بعد لقارة لقطبية لجنوبية.

الصحرا لكبيرة واخدة الشمال من غير لاكوط ديال لبحر لبيض لمتوسط و جبال ديال لأطلس و واد النيل. كتبدا الصحرا لكبيرة من لبحر لحمر فالشرق و لبحر لبيض لمتوسط فالشمال حتال لمحيط لأطلسي فالغرب، فيها بزّاف ديال لمناظر و ممكن نقسموها لبزاف ديال سيكتورات: الصحرا لمغربية و جبال الهقار و جبال تيبستي و صحرا د تينيري و صحرا د ليبيا.
على مدى 20 ألف عام تبدلات لمعاليم ديالها و دازت من بزّاف ديال لمراحيل (صحرا، ساڤانا، خضورية،...) بسباب لإنحيراف ديال محور الكرة لارضية ملي كدور على الشمس.

## الجغرافيا

## لمناخ

## نباتات ولحيوانات
كتقول التقديرات باللي الصحرا لوسطانية كاتجمع علاين خمسمية نوع ديال النباتات، وهادي نسبة قليلة بزاف بالنظر للمساحة الكبيرة ديال المنطقة. النباتات بحال شجر الأكاسيا و النخيل و النباتات العصارية و الشجيرات الشوكية و الأعشاب تكيفو مع الظروف الناشفة، بحيث كايكبرو شوية باش ما يضيعوش لما بسباب الرياح القوية، وكيخزنو لما فالسيقان ديالهم الغليظة باش يستعملوه ففترات الجفاف. وكيتميزو بالجذور الطويلة اللي كاتمشط أفقياً باش توصل لأكبر مساحة من لما و تلقا شي رطوبة سطحية، و تا الأوراق ولا ليباري الصغار الغلاظ باش يمنعو تبخر لما. و كيقدر النبات ينشف الوراق ديالو كاملة ومن بعد يقدر يرجع يتعافى.

كايعيشو بزاف ديال نواع ديال الثعالب فالصحرا، بحال الفنك، الثعلب الشاحب، و ثعلب روبل. و كاين حتى مها أبو عدس، اللي هو عتروس كبير باللون لبيض، اللي كايقدر يدوز علاين عام فالصحرا بلا ما يشرب، حيت كايعتقدو عندو بطانة خاصة فمعدتو اللي كاتخزن لما فشي كياس باش يستعملها ففترات الجفاف، و كايخرج بول مركز بزاف باش يحافظ على لما. و لغزال دوركاس اللي هو غزال شمال إفريقي كايقدر يبقى مدة طويلة بلا ما. و كاينين لغزلان لخرين بحال غزال ضعيف لـڭرون وغزال المهر.

## مصادر


تصنيف:سياحة
تصنيف:إفريقيا
تصنيف:شمال إفريقيا
تصنيف:جغرافيا
تصنيف:مقالات د مسابقة ويكيپيديا ب الداريجة غشت 2024
تصنيف:جغرافيا د شمال إفريقيا
نتيحار

تصغير|تصويرة ديال شخص منتاحر
**النتيحار** أولا **لإنتحار** هو فعل إنهاء لحياة بشكل متعمد من عند الشخص براسو. هاد التصرف كيكون نتيجة ل مجموعة ديال لأسباب النفسية و لعاطفية لعميقة، محيت كيواجه الشخص مشاعر ديال الضيم و ضغط نفسي شديد. النتيحار كيعني بلي الشخص قرر باش يسالي لحياة ديالو ب طريقة ماقابلاش للرجوع، و لقرار هادا كيكون غالباً نتيجة ل ظروف صعيبة و كتخلي الشخص يشعر بعدم القدرة على تحمل الألم.

## أسباب النتيحار
النتيحار هو مسألة معقدة كاتداخل فيها مجموعة ديال لأسباب النفسية، الجتيماعية، و لعاطفية. هاد الأسباب يمكن تكون فردية أولا ناتجة على ظروف برّانية. هنايا بعض الاسباب لمعروفة:

# **ل[[كتيئاب|إكتئاب]] و لإضطرابات النفسية:**
#* **لإكتئاب الشديد:** هو واحد من الأسباب الرئيسية ديال لإنتحار. لأشخاص اللي كيواجهو إكتئاب شديد غالباً كيحسو ب ليأس و عدم لقيمة، و كيصعاب عليهم باش يشوفو لأمل ف لحياة ديالوم.
#* **لقلق و لإضطرابات النفسية لخرة:** بحال لقلق لمداوم، و لإضطرابات ثنائي القطب، و الذهان، يمكن حتى تساهم ف مشاعر ديال ليأس اللي كتودي للإنتحار.
# **لأزمات النفسية و لعاطفية:**
#* **الضغوطات العاطفية:** بحال موت شي شخص عزيز، لفشل ف لعلاقات الشخصية، أولا مشاكل ف لحب. هاد النوع من الضغوطات يمكن يسبب للشخص مشاعر قوية و صعيب يتحملها.
#* **لأزمات لحياتية:** مشاكل مالية، فقدان لوظيفة، أولا أي حدث صادم يمكن يسبب الضغط الكبير اللي كايأتر على الصحة النفسية.
# **لعزلة لإجتماعية:**
#* **لإنفصال لإجتماعي:** الشعور ب الوحدة و عدم وجود دعم إجتماعي قوي و هادشي يمكن يساهم ف زيادة مشاعر لإحباط و ليأس.
#* **التمييز و لعنف:** لأشخاص اللي كيواجهو التمييز أولا لعنف ف حياتهم ليومية يمكن يعانيو من مشاكل نفسية خطيرة.
# **المشاكل الصحية المزمنة:**
#* **لأمراض لعضوية:** بعض لأمراض لمداومة أولا الميؤوس منها، بحال لكونصير أولا لأمراض النفسية لمداومة، يمكن تسبب مشاعر لألم لمستامر و فقدان لأمل.

## مصادر


تصنيف:مقالات د مسابقة ويكيپيديا ب الداريجة غشت 2024
تصنيف:أسباب لموت
ملحة

تصغير|282x282بك|لعملية ديال ستخراج و تخزين '''لملحة'''
**لملحة** ولّا **لملحة د الطبلة** هي وحدة من أبسط و أقدم المكونات اللي نقدو نلقاوها ف كل كوزينة. هي عبارة على معدن كيتكون أساساً من الصوديوم و الكلور. كاتواجد ف الطبيعة على شكل بلّارات بيضا، و كاتجي من مصادر متنوعة، بحال ملحة ديال لبحر أولا ملحة ديال الحجار.

الملحة كتكون من جوج عناصر: الصوديوم و الكلور. الصوديوم هو معدن فلزي، يكون لونو فضي، و رمز ديالو ف الجدول الدوري هو Na. بينما الكلور هو ݣاز سام ماشي فلزي، اللون ديالو خضر، و رمزو لكيماوي هو Cl. هاد الجوج عناصر كايتاحدو مع بعضهم بطريقة كيماوية محددة باش يكوّنو الملحة.

ف هاد التفاعل، الصوديوم كايتخلى على إلكترون واحد، و الكلور كايكسب هاد الإلكترون. النتيجة هي تكون أيونات: الصوديوم كايتغير ل (+Na) و الكلور ل (-Cl). هاد الأيونات المشحونة كاتجادب و كاتتشبك مع بعضها بقوة، و هاد هو السبب اللي كايجعل الملح يتكون على شكل بلّارات.

## مصادر


تصنيف:مقالات د مسابقة ويكيپيديا ب الداريجة غشت 2024
تصنيف:ماكلة
محراث

تصغير|زوج رجال كيحرثو بالطريقة التقليدية الموصلية فعام 1910م.
تصغير|جرار كيجر محراث عصري.
**محراث** هو واحد من دوزان ديال لحرث، وكيتستعمل فلحريث ديال تراب، وكتجرّ بالجرار ديال الزراعة. شحال هادي كانت لمحارث كتجر بلواسطة ديال الحيوانات بحال التيران والعودان، وليوما تقدر تستعمل لحيوانات فلبلايص ضيقة لي مكيوصلش ليها الجرار. وكاينة حتا شي محارث يدوية كتستعمل بليد، وكاينة لي تقليدية كتخدم بطاقة دليد، وكاينة لي أوطوماتيكية كتخدم بـطاقة لكهربائية.

## لبارتيات
كيتكون لمحراث لعصري من بزاف ديال لپارتيات، ومن بين لپارتيات الأساسية فيه، كاين :
تصغير|227x227بك|رسمة كتبين لپارتيات ديال لمحراث.

# النْصاب
# لبلاصة دالتعلاق
# لمنظم لعامودي
# الموس
# الإيزميل دالشفرة
# الشفرة
# الدوجْر

## نواع ديال لمحراث

### لمحارث لقلابة
وكتنقاسم للمحارث لمطرحية والمحارث لقرصية. ومن بينها كاين:

* محراث قلاب مطرحي
* محراث قلاب قرصي

### لمحارث لحفارة
وكيتستعمل هاد نوع فلعملية ديال توجاد ديال لارض وجران ديال تراب، وكيتعتابر هاد نوع بسيط فالتصميم ديالو وكتضبط وتشبك بالجرار دغيا وبزربة، وكاين منها بزاف دنواع بحال: لمحارث لحفارة لمجرورة مور الجرار، ولمحارث لحفارة لمعلقة (مولات تلاتة ديال نقاط دلقبيط). وكتحتالف لاعداد ديال البسخات من محراث لواحد اخور، على حسب لقدرة ديال كل لجرار، ولي منتاشرة بزاف هي لمحارث مولات سبعة ديال لبسخات، وكتر. وكيصلاح بزاف هاد نوع دلمحارث فلاراضي لي فيها لحشيش قوي وبزايد.

* محراث الرجل ديال لبطة
* محراث اللسان ديال الطير
* محراث لحفارة لغارقة

## مصادر


تصنيف:پاجات كاتخدم خاصية ديال P156
تصنيف:پاجات كاتخدم خاصية ديال P366
تصنيف:پاجات كاتخدم خاصية ديال P618
تصنيف:پاجات كاتخدم خاصية ديال P279
تصنيف:مقالات د مسابقة ويكيپيديا ب الداريجة غشت 2024
عبودية

تصغير|302x302بك|رسمة ديال عبيد من مدكرات ديال ديڤيد ليڤينستون على لعبودية ف إفريقيا
**العبودية** هي حالة جتماعية و قتصادية فيها الناس كيكونو تحت سيطرة تامة لشخص خور، سيرتو من ناحية لقدرة د لخدمة. هاد الناس اللي كيتسماو **عبيد** ما عندهمش حرية ولا حقوق، وكيتعتبرو ممتلكات ديال الآخرين. الشخص اللي كيتعرض للعبودية ما كيقدرش يقرر مصير ديالو، ولا يختار شنو يبغي، و كيتعرض للستيغلال و لقهر.

العبودية كانت منتاشرة بزاف في التاريخ، و ف مجموعة ديال الحضارات والثقافات. مثلاً، في العصور لقديمة، كانو العبيد كيعطيوهم مهام شاقة بحال الخدمة في لفلاحة، البني، و حتى كـ عساكريا. حتى ف لفترة لعصرية، العبودية القانونية راه محظورة في أغلب دول العالم، ولكن مازال كاينين أشكال جديدة ديال الإستغلال بحال لخدمة د بسّيف، لبيع و الشرا ف بنادم، و لإستغلال الأطفال، و هادشي كيخلي الناس يعيشو تحت ظروف قاسية بلا حقوق.

## مصادر


تصنيف:مقالات د مسابقة ويكيپيديا ب الداريجة غشت 2024
تصنيف:حقوق لإنسان
تصنيف:طبقات جتيماعية
تصنيف:توضيف
تصنيف:إنتهاك د حقوق بنادم
تصنيف:دمير
عنصرية

تصغير|244x244بك|بلاكة كتمتل '''العنصرية''' ضد لعوازا
**العنصرية** هي فكرة و سلوكيات كتقوم على التمييز ضد الناس بناءً على لون البشرة، العرق، أولا الأصل الإجتماعي ديالهم. يعني، العنصرية كتقوم على فكرة بلي بعض الناس حسن من الآخرين غير بسباب خصائص ديالوم لبيولوجية أولا ثقافة ديالوم. هاد لفكرة كتسبب ف ظلم كبير و كتحرم الناس من حقوقهم و كرامتهم.

## نواع العنصرية

# **العنصرية الفردية:** هادي كتكون فاش واحد أولا مجموعة ديال ناس عندهم أفكار و سلوكيات عنصرية تجاه شي حد آخر. مثلاً، واحد يرفض يكون صديق أولا كوليݣ لواحد آخر فقط حيتاش هو من عرق مختالف أولا عندو لون بشرة مختالفة. هاد النوع من العنصرية يمكن يبان ف المواقف اليومية و كيكون غالباً عاين باين.
# **العنصرية المؤسساتية:** هادي كتكون فاش السياسات أولا الممارسات ف المؤسسات الكبيرة، بحال المدارس أولا الشركات أولا الإدارات الحكومية، تساهم في التمييز ضد مجموعة معينة. مثلاً، إذا كانو الفرص في العمل أولا التعليم ماشي متساوية بسباب العنصر أولا العرق، هادشي كيتعتبر عنصرية مؤسساتية.
# **العنصرية الهيكلية:** هاد نوع من العنصرية كتكون داخلة ف البنية التحتية ديال لمجتمع. يعني، كتكون لعنصرية موجودة في نظام التعليم، الصحة، و الإسكان بطرق كتحرم مجموعة معينة من الحصول على فرص متساوية. هاد النوع من العنصرية غالباً ما كيكون ما مكشوفش و متشابك مع بنية المجتمع.

## مصادر

تصنيف:مقالات د مسابقة ويكيپيديا ب الداريجة غشت 2024
تصنيف:لعنصرية
تصنيف:سياسة
تصنيف:لمجتمع
بطاطا

تصغير|305x305بك|تصويرة ديال '''لبطاطا'''
**لبطاطا** هي نبتة و خضرة و وحدة من أكثر الخضروات عندها شعبية فالعالم. لبطاطا عندها فوايد صحية كبيرة و قيمة غذائية عالية. ف لكوزينة لمغربية، كتعتبر البطاطا من الأساسيات اللي كاتدخل ف عدد كبير ديال الأطباق.

## أصل تسمية البطاطا
السمية لعلمية ديال لبطاطا هي ، ولايني السمية الشايعة ديالها "بطاطا" عندها أصل تاريخي جاي من مجموعة ديال اللغات:

# **الصبليونية:** السمية الصبليونية ديال لبطاطا هي "patata"، و هاد الكلمة براسها جايه من الكلمة الأصلية "batata" اللي كانت تستعملها قبايل الهنود الحومر فلميريكان.
# **الكلمة الأصلية:** "batata" كانو كيستعملوها شعوب من منطقة الأنديز، وبالخصوص شعوب الهنود الحومر من قبايل التينو، و كانت تعني "البطاطا الحلوة". هاد الكلمة نتاشرات عبر الإستعمار الصبليوني و بدات كتخدم للإشارة للبطاطا بشكل عام.
# **اللغة العربية:** "بطاطا" جايه من الصبليونية "patata"، وهاد الكلمة دخلات ل اللغة العربية من خلال التبادل الثقافي و التجاري.

فبالتالي، أصل تسمية "بطاطا" مرتابطة بالرحلات الإستكشافية و التبادلات الثقافية اللي وقعات بين العالم الجديد و العالم القديم، و كتعكس تأثير هاد التبادلات على اللغة و المصطلحات د لماكلة.

## فوايد لبطاطا
لبطاطا كتحتاوي على كمية كبيرة من النشويات، اللي كتمنح الطاقة ل لݣسدة. فوق هاد الشي، لبطاطا فيها كميات كبيرة من الڤيطامينات و المعادن، بحال ڤيطامين C، لپوطاسيوم، و الحديد. هاد المواد كتساهم فتعزيز لمناعة ديال لݣسدة، و كاتعاون على الحفاظ على صحة لقلب.

## مصادر


تصنيف:مقالات د مسابقة ويكيپيديا ب الداريجة غشت 2024
تصنيف:نبتات توصفو ف 1753
تصنيف:صولانوميات كايتكالو
عقل

**لعقل** هو واحد من أهم الحوايج اللي كتميز بنادم. هو عبارة على مجموعة ديال القدرات اللي كتمكننا من التفكير، الفهم، واتخاذ القرارات. و هو اللي كيساعدنا على معرفة العالم اللي داير بينا وتفسير الأحداث اللي كيصادفونا يومياً.

لعقل كيتكون من مجموعة ديال لوظائف الأساسية. أول حاجة، اللي هو الوعي، يعني القدرة على الشعور بالحاجة والتفكير فيها. من بعد، كيجينا التفكير، اللي كيمكننا من تحليل لمعلومات واتخاذ لقرارات. كاين أيضاً الحكم، يعني تقييم الأمور واتخاذ الرأي فيها. والذاكرة، اللي كتحفظ المعلومات والتجارب اللي عشناها. و لحاجات المهمة اللي كيديرها العقل هي المشاعر. لعقل هو اللي كيعالج لمشاعر والانفعالات، كيفما لفرح، لحزن، ولعصب. هاد المشاعر كتأثر على تصرفاتنا ومواقفنا.

كينا بزاف ديال النقاشات فالفلسفة والدين ولعلوم على طبيعة لعقل وشنو كيميزو. بعض الناس كيشوفو العقل كملكة عقلية بحتة، بينما البعض الآخر كيعتابروه نتيجة تفاعل مجموعة ديال العوامل البيولوجية والنفسية.

## مصادر

تصنيف:مقالات د مسابقة ويكيپيديا ب الداريجة غشت 2024
تصنيف:لعقل
تصنيف:مفاهيم ف لميطافيزيك
تصنيف:مفاهيم ف لفلسفة د لعقل
تصنيف:مفاهيم ف لپسيكولوجيا
إجهاض

[تصغير|276x276بك|تصويرة ديال [مرا كدير الإجهاض]]
**الإجهاض** هو عملية طبية كيوقع فيها إنهاء الحمل قبل ما يوصل الجنين لمرحلة النضج الكافي باش يعيش برا لولّادة د الأم. هاد العملية هي موضوع حساس و مثير للجدل، و كيتعلق بالحقوق، الصحة، والأخلاق.

## نواع الإجهاض

# **الإجهاض الطبي: ** هو الإجهاض اللي كيتم ب تخدام أدوية طبية خاصة. الأدوية هادي كتساعد على إنهاء الحمل بطريقة آمنة، وغالباً كيتبعها طبيب تحت إشراف طبي دقيق.
# **الإجهاض الجراحي: ** هاد النوع كيتم ب إجراء عملية جراحية ل تحياد الجنين من لولّادة د الأم. كاينين نواع مختالفة من الإجهاض الجراحي، بحال الكورتاج و التمديد و التفريغ، و كيتطلب إشراف طبي محتارف.

## مصادر


تصنيف:مقالات د مسابقة ويكيپيديا ب الداريجة غشت 2024
تصنيف:طب
حجر

[تصغير|نوع د لحجر كيتسمى ل[ݣابرو]]
**لحجر** ولّا **الصخر** هو تشكيل فيه مجموعة ديال المعادن اللي كيتواجدو ف الطبيعة، وكيشكلو جزء أساسي من القشرة الأرضية. كل حجرة عندها لخصائص اللي كتميزها على الحجرات لخرة. الحجر هو الوحدة الأساسية ف لبني ديال الأرض، أما المعدن فهو جزء من الحجر براسو. الحجرة كتختالف من وحدة لاخرى على نواع المعادن اللي فيها و كيفاش هاد المعادن كترتابط ببعضها ف الحجرة الوحدة. Some rocks also contain mineraloids, which are rigid, mineral-like substances, such as volcanic glass,

الحجر هي عبارة على رمال ترسبو و تمازجو مع بعضهم، و من بعد بزاف ديال السنوات كتتكوّن هاد التشكيلة من الحجر. كاينين نواع مختالفة من الحجر، بحال الحجر ديال التراب اللي ترسبات بسباب لما د شتا، الحجر الرسوبي اللي تكون بفعل الأمواج المائية، و ف اللخر الصخور النارية اللي تكونات من اللاڤا البركانية اللي كيطوّعوها البراكين.

لمصاوبة ديال الحجر هو عملية جيولوجية كتحتاج لوقت طويل و كتدوز عبر مراحل متعددة.

## نواع الحجر
الحجرات كتختالف بزاف على حسب الطريقة اللي تكونو بها و المكونات ديالهم. كاينين تلاتة د النواع الرئيسية د الحجر:

# **الحجر الرسوبي:** هاد النوع كيتكون من تراكُم الرملة و التراب و المعادن اللي كيترسبو عبر الزمن بفعل الرياح و المياه. هاد الحجرات كتكون عندها طبقات واضحة. مثلاً، الحجرات ديال التراب اللي تكونات بفعل مياه د الشتا، و الصخور الرملية اللي تكونات من الرملة اللي ترسبات ف قاع البحر أولا الصحرا. و حتى الصخور الكلسية، اللي تكونت من تراكم بقايا الأحياء البحرية.
# **الحجر الناري:** هاد الصخور كايتكوّن من تَجمد اللاڤا اللي كاتخرج من البراكين. كاينين جوج نواع:
#* **الحجر الناري الدخلاني:** هاد النوع كايتكوّن ف قلب الأرض و كيتجمد بشوية، و كايكون قاصح بزاف، بحال الݣرانيت.
#* **الحجر الناري لبراني:** هاد النوع كايتكوّن من اللاڤا اللي كتخرج مباشرة للسطح ديال لارض و كاتجمد بزّربة، و كتكون عندها قلدة مسامية، بحال البازالت.
# **الحجر المتحول:** هاد النوع كايتكوّن من تحولات حجرات خرة تحت تأثير ديال الحرارة و الضغط الكبير. يعني، حجرات قديمة تحولات ل نوع جديد. مثلاً، الحجر الجيري يمكن يتحول ل حجرة متحولة كتسمى الرخام، و الحجرة الطينية يمكن تتحول ل حجر متحول كيتسمى الشيست.

## مصادر


تصنيف:مقالات د مسابقة ويكيپيديا ب الداريجة غشت 2024
تصنيف:مواد
أيمن الحداوي

**أيمن الحداوي**، تولد ف 13 يونيو 2000 ف سلا، هو جراي مغريبي متخصص ف سباقات د السرعة.

## لكاريير
خدا أيمن الحداوي أول تجربة دولية ليه ف 2022 ملي ربح لميدالية دهبية ف سباق التتابع 4 × 400 ميترو بزمن قدره 3:03.76 دقيقة ف لعاب التضامن الإسلامي ف قونية. مشا موراها ل ميريكان فين بدا يقرا ف نيو مكسيكو جونيور كوليج. ف لعام لي مواره تكلاصا لخامس ف سباق 400 ميترو ف لبوطولة لعربية ف مراكش ب توقيت 45.93 تانية، ؤ جا لخامس ف لعاب العربية ف لجزائر لعاصمة ب توقيت 46.45 تانية.

ف 2021 و2023، كان الحداوي بطل د لمغريب ف سباق 400 ميترو.

بدا يلعب موراها ف تصنيف T47 ف لاتليتزم د ناس لي عندهم إعاقة، ؤ شارك ف لعاب لپارالمپية 2024 ف باريز فين ربح ميدالية برونزية ف 100 ميترو ب توقيت 10:78 تانية.

## شوف حتا
* الأمين شنتوف

## مصادر

تصنيف:ناس تزادو ف سلا
تصنيف:لعاب د لاتليتيزم مغريبي
تصنيف:بيوغرافيا د رجال
تصنيف:ناس حيين
تصنيف:زيادة 2000
طب

تصغير|طبيبة كاتقلّب ولد صغير.
**الطب** هو صيونص و فن كيهتم ب دراسة ديال صحة ديال بنادم ولّا حيوان ماشي بنادم، و كيفاش يعالج الأمراض و الوقاية منها. لهدف ديالو الرئيسي هو تحسين جودة الحياة و ضمان راحة المريض. الطب يشمل تشخيص الأمراض، تقديم العلاج، و مراقبة حالة المرضى. الشخص اللي كيمارس هاد الحرفة كيتسما طبيب.

## مصادر


تصنيف:مقالات د مسابقة ويكيپيديا ب الداريجة غشت 2024
ليپيد

يسار|تصغير|268x268بك
**الليپيدات** ولا **الشْحميات** ولا **الدّهون** هي جزيئات حيوية كبيرة، كتشمل أي حاجة مكتقدرش تذوب فلما. وهادشي لي كيخليها مواد ڭاعما قطبية وأصلها عضوي، وكتشمل حتا لمواد شمعية، ولحموض الشّحمية، ولمشتقات ديالها؛ من ليپيدات مفسفرة، ولا سڤينڭوليپيد ولا ليپيدات سكارية، ولا ترپينات، وحتا الرتينوئيدات والسطيروئيدات.

كتنتج الليپيدات لبيولوجية على جوج نواع تاع لوحدات ولا اللبنات لبيو-شيماوية، وهما: لجروبات ديال لكيتوأسيل ولإيزوبرين. وهكا بحال هكا، نقدرو نقسمو الليپيدات لتمنية ديال نواع: الأحماض الشحمية، ليپيدات لڭلكوفسفورية، ليپيدات السڤنڭوزينية، ليپيدات السكارية، ومتعددات لاكتيد؛ و ليپيدات السطرولية و ليپيدات الپرنولية. وهاد ليپيدات عندها تنوع كبير فلبنية ديالها؛ كاين شي نوع منها حلقي ألكاني، وكاين منها لي عطري، وكاين لي مرن متحرك، وكاين شي وحدين آخرين عندهم بنية تابتة.

و ليپيدات عندها بزاف دتطبيقات فالصناعات ديال لماكلة و التزواق وحتا ف الطيكنولوجيا النانوية.

## لاقسام ديال الشْحميات
**كتنقاسم الدهون على ثلاثة دلأقسام:**

# ثلاثي لڭليسريد.
# الدهن الفسفوري.
# السطرويدات.

### ثلاثي لڭليسريد
وهو أكثر واحد منتاشر من نواع ديال الشْحميات، وكيتستعمل فحياتنا ليومية بزاف ودايمان، وهو كيتكون من لاتيحاد ديال 3 تاع لاحماض دهنية مع الڭليسرول، وهكا كيكون لينا ثلاثي لڭليسريد ..ومن بين لمثالات عليه؛ كنلقاو الزيوت بجميع نواعها، والزبدة والسْمن لحيواني وحتا النباتي.

### لأحماض الدهنية
لأحماض الدهنية هي عبارة على لأحماض لي موجودة فالشحم، وهي كتكون من سنسلة ديال لكاربونات لي كترتابط مع بعضياتها، وعندها صفات حامضية فلخر ديال السنسلة.

وكتنقاسم لأحماض الدهنية لزوج ديال لأقسام:

# دهون مشبعة: وهي الدهون لي مافيهاش رابطة ثنائية في سنسلتها، بحال حمض السطريك (لحمض ديال لحامض).
# دهون ماشي مشبعة: وهي لي فيها رابطة ثنائية وحدة ولا كتر فسنسلتها، بحال حمض لينوليك.

ومن جيهة اوخرة، كتنقاسم لأحماض الدهنية، على حسب لحتياج ديال لجسم ليها، لـ:

# أحماض دهنية ضرورية: وهي لأحماض لي مكيقدرش لجسم يصنعها بشي كميات لي كافية، ولعدد ديالهم 9 ديال لأحماض دهنية.
# أحماض دهنية ماشي ضرورية: وهي لأحماض لي كيقدر لجسم يصنعها بكميات كافية، ولعدد ديالهم 11 حمض دهني.

### الدهون لفسفورية
كتكون مركبات الدهن الفسفوري من مواد كتبغي للما، واوخرة كارهة للما (قطبية وماشي قطبية)، بحيت كيكون الراس باغي للما، والشّوال كاره للما .وكيتكون الغشا لپلازمي فلجسم ديال بنادم بشكل كبير من الدهون المفسفرة، ولي كتكون على شكل طبقة ثنائية، بحيت كيكون الراس لبرا، والشّوال كيدخل للداخل. من أهم المثالات على الدهون المفسفرة، كاين؛ ليسثين، وعندو دور كبير فلعملية ديال ذوبان دالدهون فلما.

### السطيرويدات
السطيرويدات هي مركبات عضوية كتدخل فبزاف ديال لهرمونات لي كيفرزها لجسم. ومن أشهر المتالات عليها كاين؛ الكوليسطرول.

## نواع د ليپيدات

* لڭليسريدات ولأحماض الدهنية.
** ڭليسريدات متلتة = تريڭليسريد دهون (Triglycerides fats).
* شمع (Wax).
* شحم فوسفوري.
* سڤينڭوليپيد.
* ڭليكوليپيد.
* ترپينويد.
** ريتينويد.
** سطيرويد.

## مصادر


تصنيف:بيوشيمي
تصنيف:مقالات د مسابقة ويكيپيديا ب الداريجة غشت 2024
الألعاب الپاراليمپية ديال الصيف 2024

**الألعاب الپاراليمپية ديال الصيف 2024** (ب)، هي النسخة السبعطاش ديال الألعاب الپاراليمپية ديال الصيف، وهو حدث دولي فيه بزاف د الرياضيات و كتحكمها اللجنة الپاراليمپية الدولية. الألعاب مديورة ف باريز، فرانسا من 28 غشت تال 8 شتنبر 2024. هادي المرة اللولة اللي التي كتستاضف فيها باريز الألعاب الپاراليمپية ديال الصيف والمرة التانية التي كتستاضف فيها فرانسا الألعاب الأولمپية بشكل عام، حيث ستضافات تيني و ألبيرڤيل بشكل مشترك الألعاب الپاراليمپية ديال الشتوة ديال عام 1992.

تصغير|اللجنة ديال لألعاب لؤلامپية د 2024

## الرياضات

المصدر:

## مصادر


تصنيف:2024 ف فرانسا
تصنيف:الرياضة ف فرانسا
تصنيف:مقالات د مسابقة ويكيپيديا ب الداريجة غشت 2024
لوڭاريتم

تصغير|تمثيل بياني ديال لوڭاريتمات ب ثلاثة ديال لمنحنيات: اللون لحمر كيمثل اللوڭاريتم اللي الساس ديالو هو e، اللون لخضر كيمثل الساس 2، و اللون الزرق كيمثل الساس ½. جميع هاد المنحنيات كايقطعو النقطة x=1
**اللوڭاريتم** هو مفهوم ديال لماط اللي كايتستعمل باش نلقاو عدد خاص اللي من خلالو كايترفع عدد آخر لواحد القوة باش نحصلو على نتيجة معينة. بعبارة بسيطة، اللوڭاريتم كايجاوب على السؤال: "شحال من مرة خاصني نضرب عدد ف راسو باش يعطيني هاد النتيجة؟"

مثلاً، إيلا خدمنا الساس 10، فلوڭاريتم 100 بالنسبة لهاد الساس هو 2، حيت 10 مرفوع ل 2 كايعطينا 100 (100 = 10^2 = 10\times 10).

اللوڭاريتمات كاينين منها نواع بحال:

* اللوڭاريتم العشري: اللي الساس ديالو هو 10 وكايتستعمل بزاف فالحسابات اليومية.
* اللوڭاريتم الطبيعي: اللي الساس ديالو هو العدد <math>e</math> (كيساوي علاين 2.718)، وهاد النوع كايستعملوه بزاف ف لماط و الصيونص.

اللوڭاريتمات كاينين فبزاف ديال لمجالات بحال لإقتيصاد، لفيزيك، لهندسة، وحتى فالأنفورماتيك باش نزرّبو لعمليات الحسابية لمعقدة.

## مصادر



تصنيف:مصطلحات د لماط
تصنيف:مقالات د مسابقة ويكيپيديا ب الداريجة غشت 2024
إل نينيو

تصغير|التأتير ديال إل نينيو على لمناطق المختالفة ف لعالم.
**إل نينيو** (بـنݣليزية: El Niño-Southern Oscillation) وهي كتختالف على ظاهرة ديال النينيا، وهي ظاهرة مناخية عالمية، كيأثر فيها تبدل ديال لحرارة ف شي محيط على لجو ديال شي منطقة وخرة بعيدة. وكيوقع التردد لجنوبي بسباب لاختلاف لموسمي د لحرارة بين لمدينة ديال داروين ف ؤسطراليا ولجزر ديال طاهيتي. وكتطلق سمية ديال إل نينيو، ولا لانينيا (بـصبليونية: La Niña) فاش كيتبدل لجو ب لبرودة، وكيأثر على التغير الحراري د لمحيط قبالت الساحل لغربي ف أميريكا لاتينية، وبزاف ديال لمناطق لوخرة ف لعالم. وبعض المرات كاتوساع التأتيرات بين التردد لجنوبي و إل نينيو، وكاتربطو مع بعضياتهم.

جات هاد لكلمة ديال النينيو، حيت هي ظاهرة كاتوقع ف لوقت ديال راس لعام د لميلاد، وكاتبقا مطولة شي شهور اخرين. والصيادة ستاعملو هاد لكلمة وطلقوه على السواحل ديال پيرو والإكواطور، باش يبينو على لحملة ديال لمحيط لمهدن الدافية، والشتا لغزيرة لي كيجيب معاه. وهو واحد ظاهرة طبيعية كتسبب الاضطراب ف لحياة لعادية لي ف لمحيط لمهدن.

## النينيو والنينيا
النينيو والنينيا هما زوج ظاهرات مناخيات كاتختالف فيهم كل وحدة على لوخرة:

* النينيو: كاتوصف ب نتيقال ديال لكتل لكبيرة د لما، لي كتكون حارة ف لمحيط لإستيوائي من الشرق حتا ل لغرب.
* النينيا: كاتدير لعكس حيت هي كاتبدا من تدفاع ديال هاد لمياه سخونة جيهة الشرق من لمحيط لهندي وأسيا وأندونيسيا و ؤسطراليا.

ونتاشرات الظاهرة د النينيو على لكورة لارضية بين عوام 1997 و 1998 وتسببات ف لاضطرابات لمناخية لكبيرة ف لمناطق الاستوائية، وف لقارة لميريكانية الشمالية، ونتاشرات الحرايق لكبيرة ف أندونيسيا والبرازيل، وبقات بزاف ديال شهورا. وعاد وقعات كوارث وطوفانات على شواطئ ديال أمريكا اللاتينية والشرق د لقارة الأفريقية وكيتعتابر النينيو لي تسالا لمفعول ديالو ف شهر يونيو بتجميد على غفلة للمياه السطحية د لمحيط الهادي، هو أعنف ظاهرة وقعات ف لقرن لعشرين، فاش فات بزاف ظاهرة النينيو لي سبق وقعات بين 82 و 83.

وهاد ظاهرة د النينيو ضربات القتيصاد ديال لبلادات لفقيرة حيت فرضات أثارها السلبية فقر بزايد على السكان وتأخر ف النمو والتطور ف بزاف د لبلادات ديال لعالم.

ف لمقابل، ظاهرة النينيا عندها أثار مناخية قل من الأثار ديال النينيو، وهادشي لي غايخلي شي بلادات فقيرة تتعرض لسنسلة ديال لمواج رطبة، عاد زيد عليها لوقوع ديال فيضانات وأمطار غزيرة، غاتضر هاد البلادات. وعاد غايخلي يوقع جفاف عمرو طرا ف لجزر الاستوائية لوسطانية من لمحيط لمهدن، والشرق د أفريقيا وأفريقيا الشمالية، ويقدر يشمل حتا لولايات لمتاحدة د ميريكان، حيت غاتعرضها لجفاف كتير ورطوبة عالية.

## مصادر

تصنيف:طقس
تصنيف:مقالات د مسابقة ويكيپيديا ب الداريجة غشت 2024
كلمة

[تصغير|پلاكة ف [نيوزيلاندا فيها كلمة طويلة ب 85 حرف]]
**لكلمة** (بـ ) هي عنصر أساسي ف لوغة، وهي كتشير ل لفظ واحد لي كيتركب من بعض لحروف ديال لألفبائية ولّا رشمات ديال شي سيستيم د لكتابة، و لي كتدل على شي معنى جزئي، و لكلمة هي وحدة فـ لوغة، وكتكون من حرف واحد ولا كتر، لي كيتربطو بيناتهم بشكل ولا بأخور. و يلا تجمعو بزاف د لكلمات بيناتهم يقدرو يصاوبو جملة، و هادشي ب شروط و حكامات.

## لوصاف د لكلمة

* النطيق
* يكون عندها شي معنى
* لإفراد

## نواع د لكلمة

* سمية
* فعل
* حرف

## لكلمة من جيهة د لعدد

* مفرد (واحد)
* مثنى (جوج) ف بعض اللوغات بحال لعربية و ليونانية.
* جمع (بزاف/ جوج، تلاتة و كتر)

## لحالات د لكلمة

* فعل (فايت/ماضي، حاضر، جاي/مستقبل، أمر).
* سمية
* نعت
* حال

## مصادر

تصنيف:كلمات
تصنيف:مقالات د مسابقة ويكيپيديا ب الداريجة غشت 2024
قواعد لغة

تصغير|شجرة تحليلية ديال الجملة "علي ضرب لكورة"
**لقواعد د لوغة** ولّا **لڭرامير** (بـ) هو پارتية من اللسانيات، وهو لمجموع ديال لقوانين و لحكامات، لي كتعلق بطريقة د لبني ف لوغات طبيعية و تناقل ديالها، و كيتفرع منها: لعلم د الصرف و النحو و لعروض و لمعاني، و وحدين خرين. ف الجنب ديال لعلم د الصوتيات، و لعلم ديال الدلالة، و لپراڭماتية. و كتعلق لقواعد د اللوغة ب لإيستيعمال ديال الجومال و لعبارات و لكلمات.

## سميات خرين
كيتسمى هاد لعلم بـ علم قواعد لوغة، ولا بـ الأجرومية، ولا بـ علم الصرف، ولا بـ النحو، ولا بـ الصروف د النحو ولا بـ لؤصول د النحو و كيتكنى حتا بـ لميمة د العلوم. وعاد كيتسما لكتاب لي كيتقرا بيه هاد لعلم "لݣراماتيك".

## مصادر


تصنيف:لوغة
تصنيف:لكتابة
تصنيف:مقالات د مسابقة ويكيپيديا ب الداريجة غشت 2024
لعبة

تصغير|لعبة د لبراهش ف الرياض
تصغير|لعبة مامبا كحلا پلاستيكية.
**اللعبة** (ب ) هوّ واحد لحاجة لي كاتخدّم ب لأساس على ود الترفيه. أمتلة معروفين على اللوعاب كاين منهم لمونيكات، الليڭو، الطونوبيلات د اللوعاب و غيرهم. ف لعادة كترتابط هاد لكلمة بلبراهش، ولكن ماشي بعيد يلعبو بيها حتا لكبار تاهوما. كيتصنعو لوعاب من بزاف د لمواد لمختالفة بحال لپلاستيك و لخشب و لقطن، و ف بزاف ديال لوقيتات كيتلعب مع لوعاب وك يعطي وسيلة ممتعة ديال لونطريما د شباب على لحياة ف لمجتمع لبشري. وتصممات بزاف ديال لعناصر باش تكون بمتابة لوعاب. ولكن كاينة شي سلعات اوخرى تصايبات على ود شي اغراض ممكن حتا هي تستعمل بحال شي لعبة، متلان يمكن لشي لشي دري صغير يهز شي حاجة ويطيرها فلهوا بحال شي طيارة، وكاين حاجة اوخرى وهي الترفيه النيميريكي، بحال؛ لعبة دلڤيديو. وكتصايب شي نواع ديال لوعاب اوخرى على ود الناس لي عزيز عليهم يجمعو لبياس دلوعاب.

لاصل دلعب كيرجع لوقيتة ديال ما قبل التاريخ، فاش لقاو شي مونيكات كيمتلو لبراهش لمرضعين، ولحيوانات، ولعساكرية، وعاد تلقات شي أدوات تستعملات من طرف ديال لكبار فلبلايص الأثرية لقديمة. وكيتعتابر لعب بشكل عام موهيم بزاف، فاش كيتعلق الأمر بالنضيج والتعلام على لعالم لي داير بينا.

## نواع د لوعاب

* لوعاب ديال ليد
* لوعاب ستراتيجية
* لوعاب د التيليجو

## مصادر


تصنيف:مقالات د مسابقة ويكيپيديا ب الداريجة غشت 2024
تصنيف:لعب (نشاط)
كويكب

تصغير|304x304بك|تصويرة ديال '''كويكب'''
**الكويكب** هو عبارة على جيسم ديال لحجر صغير ف لحجم ديالو و صغير من لحجم ديال كوكب، كيكون كيدور ف مدار معين ف الفضاء. 

ف لمجموعة الشمسية كاينين كويكبات ف حزام بين كوكب لمريخ و كوكب جوپيتر، ولكن كاينين بعض منهم كيدورو فمناطق مختالفة. كيكونو هاد الكويكبات بأحجام مختالفة، بحال كويكبات صغارين وكاين كويكبات كبار ف لحجم. الكويكبات غالباً كيتكونو من بقايا ديال تكوين النظام ديال شمش، من مدة ديال 4.6 مليار سنة. من بعد ما تكونو الشمش و الكواكب، بقاو شوية من المواد ديال لحجر اللي تحولو ل أجرام سماوية كاملة، و هاد الشي عطانا هاد الكويكبات.

## التأثير ديال لكويكب على الأرض
ف بعض المرات، الكويكبات كيدخلو المجال الجوي ديال الأرض، و كيوقعو إصطدامات مع السطح ديالها. هاد الإصطدامات كيمكن يكون عندها تأثير كبير، بحال تغيرات ف لمناخ أولا حتى تدمير مناطق كاملة. بحال مثلاً، الكويكب اللي ضرب معا الأرض قبل 66 مليون سنة هو واحد من الأسباب اللي أدات لإنقراض الديناصورات.

## أهم الكويكبات

* **[[سيريس]] (Ceres):** هاد الكويكب هو أكبر واحد فالحزام ديال الكويكبات، وكيتعتبر أكبر جسم فالحزام بين المريخ و جوپيتر. سيريس عندو حجم كبير بحيت كيتعتابر شي مرات كوكب قزم.
* **پالاس (Pallas):** ثاني أكبر كويكب فالحزام. عندو شكل ماشي منتاضم و كيعكس الضو أقل من سيريس.
* **جونو (Juno):** كويكب ثالث كبير، ومعروف بكونو واحد من أول الكويكبات اللي كتاشفوها الفلكيين.

## مصادر


تصنيف:كواكب
تصنيف:علم لفلك د لمجرات
تصنيف:مقالات د مسابقة ويكيپيديا ب الداريجة غشت 2024
تصنيف:نظام شمسي
زاوية

**الزاوية** ولّا **لقنيتة** ف لهندسة دلماط (ب ) هي واحد شكل تسطاري، كينتج على لملاقية ديال جوج شعاعات ف نقطة، و كيتسماو هاد الشعاعات ضلوع ديال الزاوية، و النقطة لي كيتلاقاو فيها كتسما راس د زاوية.

## تاريخ
عرّف لعالم ليوناني إقليدس الزاوية ف المستوى بلي هي لميل ديال شي مستقيم واحد على واحد أخور، بحيت يكونو هاد زوج مستقيمات كيتلاقاو ف نقطة و ميكونوش متوازيين.
[تصغير|30x30بك|[رشمة|الترميز ديال زاوية.]]

## لعبار دالزاوية
يسار|تصغير|الزاوية <var>θ</var> هي ناتج ديال لقسيم د <var>s</var> على <var>r</var>.
على قبل لعبار ديال شي زاوية θ، كنرسمو قوس كيتمركز ف الراس د الزاوية ب لواسطة ديال لبركار. و كنشدو طول د لقوس s وكنقسموه على نص القطر r و كنضربوه ف لعامل ديال التكبير k. و كنعتمدو على لعبرة لي عندنا، و هادشي كيعطينا هاد لعلاقة:

:  \theta = \frac{s}{r}(k). 

## عبرات د الزوايا
باش نعبرو شي زاوية، كنعبرو طول د لقوس ديال الدوايرة لي لمركز ديالها هو نقطة ديال تقاطع ديال جوج ضلوع ديالها لي محصور بين جوج ضلوع ديال الزاوية، و كنقسمو هادشي على لمحيط ديال دوايرة. هداك الناتج إيلا ضربناه فنسبة 2 كيكون لقياس ديال زاوية ب لقياس الدائري. و إيلا بغينا نحسبو لقياس ديال زاوية ب الدرجات، كنضربو هداك الناتج ف نمرة 360. و كنعتو على درجة برمز ديال دوايرة صغيورة كترسم فلفوق ديال لقياس د زاوية كيما ف 360°.
تصغير|رسمة ديال زاوية لعبار ديالها 45 درجة.

* الدرجة، و هي 1/360 من الزاوية ديال شي دوايرة كاملة.
* الدقيقة، و كتعادل 1/60 من الدرجة.
* الثانية، و كتعادل 1/60 من الدقيقة.
* الراديان، بحيت كيتعتابر لقياس ديال زاوية د شي دوايرة كاملة 2π راديان. ومنو، فراه 1 راديان كيعادل 57.2958 درجة.
* زاوية واقفة، وهي كتعادل 90 درجة ولا π/2 راديان.

## نواع ديال الزاويات

### على حساب قياساتها

### على حسب علاقاتها

### لي جاية من تقاطع

* **زاوية واقفة:** إيلا قسمنا الزاوية لمسڭدة 180 على زوج د لأقسام متساويين، فراه كول قسم منهم غيولي زاوية واقفة، و لعبار ديالها غيكون 90 درجة.
* **زاوية حادة:** هي الزاوية لي عبارها قل من 90 درجة.
* **زاوية واسعة:** هي الزاوية لي عبارها كبر من 90 درجة وصغر من 180 درجة.
* **زاوية مسڭدة:** هي زاوية لي ضلوعا بزوج ديالها، مقادين بزوج تقادة وحدة، و ف زوج تجاهات مختالفة 180 درجة.
* **زاوية منعادمة:** هي الزاوية لي عبارها 0 درجة.
* **[[جوج زاويات متساويين]]**: هوما زوج د زاويات عندهم عبار متساوي.
* **زاويات كيتشاركو ب راس:** هوما زوج زاويات كيتشاركو فنفس الراس و الضلوع.
* **زاويات متتامين**: هوما زوج زاويات لي لمجموع د عبارهم هو 90 درجة.
* **زاويات متكاملين**: هوما زوج زاويات لي لمجموع د عبارهم 180 درجة.
* **[[جوج زاويات متجاورتين]]**: هوما زوج زاويات كيتشاركو فنفس الضلع.
* **[[زاويات متبادلين ب الراس|الزاويات لمتبادلين ب الراس]]**: وهي عبارة على زوج د زاويات كيتشكلو إيلا كان شي زوج مستقيمات متوازيين و عندهم شي قاطع (ماشي معامد)، دكشي باش كنقولو بلي جميع زاويات لي كتواجد فالداخل هي زاويات داخلية. أما لي على برا فهي زاويات برانية. و كنقولو على شي زاويات بلي هما متبادلين داخليا و برانيا فاش كيكونو متقابلين و متقايسين. أما الزاويات لمتناظرات (لمتماثلات) فهما الزاويات لي واقعين على نفس جهة من لقاطع، و وحدة فيهم كتكون مابين زوج مستقيمات لمتوازيين (لداخل) و لوخرة على برا. و كنلقاو الزاويات لمتكاملات فاش كنجمعو زوج زاويات دخلانيين، كاينين على نفس الجهة د لقاطع. و كنلقاو 180 درجة.

## مصادر


تصنيف:مقالات د مسابقة ويكيپيديا ب الداريجة غشت 2024
تصنيف:تسطار بدياني
تصنيف:حساب متلت
تصنيف:عبار تسطاري
ميليطير

تصغير|270x270بك|لخريطة ديال دول دلعالم على حسب لاعداد ديال لعساكرية فيها: لعدد ديال لعساكرية كيزيد شحال ما زاد لغموقية فلون ديال الدولة على للخريطة.
**ميليطير** (بـنݣليزية: Military) هو واحد لمصطلح لي عندو جوج ديال لمعاني، لول كيعني لعساكرية ولعسكر، والتاني كيعني لقوات لمسلحة. على طول ديال تاريخ، وعلى لمدار ديال سنين، كانت لجيوش ولا لقوات لمسلحة كتتبدل وكتاخد كل مرة احجام واشكال لي مختالفة، فلول كانت عبارة على شي شوية دلمزارعين كيسوݣهم لأمير ديالهم، وبقات كتطور وكتتغير، حتى ولات عبارة على جيش كامل كبير مجهز وواجد للاحتلال بحال كيما وقع فـلحرب لعالمية جاوجة. ويقدر هاد لمصطلح يشير حتا لشي نواع ديال سلاحات لي كتستعمل فلحروب، بحال الرشاشة، ولمدفع، والطيارة لعسكرية، ولمدرعات، والدبابة، ولا السلاحات لي محرمة دوليا، بحال؛ الناپالم، والسلاحات النووية، والسلاحات لبيولوجية، بحال لجمرة لخبيتة، ولا السلاحات لجرتومية، ووحدين اخرين بزاف.

## مصادر


تصنيف:مؤسسات حوكومية
تصنيف:لأمن لوطني
تصنيف:لعسكر
تصنيف:پاجات كاتخدم خاصية ديال P2579
تصنيف:پاجات كاتخدم خاصية ديال P101
تصنيف:پاجات كاتخدم خاصية ديال P1269
تصنيف:پاجات كاتخدم خاصية ديال P279
تصنيف:مقالات د مسابقة ويكيپيديا ب الداريجة غشت 2024
سلام

تصغير|لحمامة و فرع الزيتون رموز معروفين عالمياً لي كيرشمو ل السلام
**السلام** (بـنݣليزية: Peace) هو لحالة ديال لهدوء و السكينة. و كاتستعمل هاد لكلمة كا ضد و عكس ديال الحرب و لعنف، لي كيوقع بين الشعوب ولا طبقات المجتمع المختالفة، ولا بين الدول لمتنافسة، و حتى ف لوقيتة ديال السلام كيدخلو الناس ف شي صراعات بحال لإنتخابات و لمعارضات و لمقابلات و غيرها.
و كاتعتابر لحمامة لبيضا ولا الراية لبيضا هما رموز ديال السلام. عبر التاريخ لبشري الأغلبية كيختارو يصنعو السلام و يفرضوه ف لعالم، على قبل التطور و النمو و لإزدهار د لبشر. هاد لحالة معاكسة للحرب و لعنف لي كيتعتابرو حالة شاذة للطبيعة د لبشر و هي لحالة د السلام، و هو -يعني لحرب- مكيتوافقش و ڭاعما كيتماشا مع لإزدهار و الرقي د بنادم. و ماكاينش لي كيقدّر لقيمة ديال السلام النفسية و الروحية و لإجتماعية و لمادية قد الناس لي عاشو لحرب و داقو لويل و لعداب ديالها. و كيتعتابر السلام هو الشرط و الضرورة لقوصوة و الركيزة لأساسية ديال أي تطور ولا إزدهار ولا نمو و ديال لإنسان فـݣاع الجوانب ديالو لمادية و لأخلاقية.

## مصادر


تصنيف:مقالات د مسابقة ويكيپيديا ب الداريجة غشت 2024
تصنيف:مفاهيم جتيماعية
تصنيف:مفاهيم سياسية
ݣيطار

تصغير|تصويرة ديال الكيطار
**لݣيطار** هو واحد لماكينة وتارية ديال المزيكة، كتكون عادة عندها سِتة ديال لخيوط كيتسماو "وتار"، و كيتلعب بيها ب تخدام ديال الصبعين أولا الريشة. كيجي لݣيطار ف عدة شكال و حجام، و كل نوع كيعطي صوت مميز كيختالف على لاخور. الخيوط ديال لݣيطار كيتعلقو فالجسم الخشبي ديالو و كيتشدو على الرقبة ديالو، اللي فيها تقابي خاصة كيتحكمو فالترددات والنغمات اللي كيخرجها لݣيطار.

## تاريخ ديال لݣيطار
الأصول ديال لݣيطار كترجع لآلاف السنين، بحيث كاينين آلات ديال المزيكة قديمة اللي كانت كتشبه ليه فالتصميم والوظيفة. ولكن لݣيطار لعصري اللي كنعرفوه اليوم بدا فالتطور ف سپانيا خلال القرن 16. كانو الصناع فديك الوقت كيطورو لݣيطار بزيادة عدد الخيوط و تحسين الصوت ديالو. مع مرور الوقت، لݣيطار ولى كيستعمل ف بزاف د النواع ديال المزيكات ف ثقافات مختالفين.

السمية ديال لݣيطار جات من لعربية لأندالوسية  لي براسها جات من اللاتينية ، لي براسها جات من ليونانية لبالية .

## نواع لݣيطار
كاينين نواع مختالفين ديال لݣيطار، و كل نوع عندو تخدامات ديالو و الصوت اللي كيميزو:

# **لݣيطار الكلاسيكي**: هاد النوع هو لمشهور ݣاع، و كيتستعمل ف الموسيقى الكلاسيكية و الفلامينݣو. عندو جسم خشبي كبير و وتار مصنوعة من النايلون اللي كيعطيو صوت ناعم و دافي.
# **لݣيطار الأكوستيك**: هاد النوع كيستعملوه فالمزيكة الشعبية و البلوز. الخيوط ديالو كيكونو ديال الحديد و كيعطيو صوت قوي و واضح. الهيكل ديالو كيكون كبر من ديال لݣيطار الكلاسيكي، و هادا كيخليه يطلق صوت عالي بلا ما يحتاج ل تضخيم.
# **لݣيطار ديال التريسينتي**: هاد النوع تطور ف النص ديال القرن 20 و ولا جزء أساسي من المزيكة العصرية بحال الروك والبلوز. لݣيطار ديال التريسينتي كيحتاج ل مكبر صوت باش يخرج الصوت ديالو، و كيتعطاو ليه شكال مختالفة من خلال تأثيرات صوتية اللي كتغير النغمة ديالو.
# **لݣيطار ديال الباص**: هاد لݣيطار عندو صوت منخافض بزاف، و كيتستعمل باش يعطي الوزن و الإيقاع للموسيقى. كيتكون من ربعة ديال لخيوطا، و ف الغالب كيكون ديال التريسينتي.

## كيفاش كيتم العزف على لݣيطار
باش يلعب لواحد على لݣيطار، خاص لواحد يتعلم كيفاش يتحكم فالخيوط ديالو ب تخدام الصباع أولا الريشة. العازفين كيستعملو اليد الليمنية باش يضربو الخيوطا، و اليد الليسرية باش يتحكمو فالتقابي اللي كاتغير النغمات. المبتدئين كيبداو فالغالب بتعلم الكوردات الأساسية، اللي هي مجموعة ديال النغمات اللي كتنلعب فدقة وحدة و كتعطي لحن مميز.

## لݣيطار فالثقافة و المزيكة
لݣيطار عندو مكانة خاصة ف الثقافات ديال المزيكة حول العالم. ف سپانيا، لݣيطار الكلاسيكي كيلعب دور كبير ف مزيكة ديال الفلامينݣو. ف ميريكان، لݣيطار ديال التريسينتي ولا رمز للروك، بحيث بزاف ديال لفراقي ديال المزيكة اللي مشهورين بحال "The Beatles" و"Led Zeppelin" دارو لݣيطار جزء ماكيجزأش من الصوت ديالهم.

حتى ف المغرب، لݣيطار بدى يدخل ف الموسيقى لعصرية، و ولا جزء من الأغاني اللي كتجمع ما بين الطرب الأصيل و الموسيقى العصرية. كاينين فنانين اللي كيستعملو لݣيطار باش يعبرو على مشاعرهم و أفكارهم ب طريقة فنية و إبداعية.

## مصادر


تصنيف:آلة د لموسيقا
تصنيف:مقالات د مسابقة ويكيپيديا ب الداريجة غشت 2024
شريشمة

يسار|تصغير|260x260بك| فردي رشاش ديال M134
**شريشمة** (بـنݣليزية: Machine Gun (MG)) هو واحد سلاح ناري آلي أوطوماتيكي، ولغرض منو هو طليق ديال رصاص من شي مكحلة مسربية دطلقات بلواسطة ديال حزام دلمين. وفلغالب بلمعدل ديال مياوات دالطلقات فالدقيقة لوحدة. الشريشمات القدام اللولة لولة كانت كاتخدم غير بليد. اما الرشاشات ديال دابا كتخدم ياما بلݣاز ولا بشي مصدر ديال ضو، بحال الشريشمة MK 134، فـلولايات المتاحدة د ميريكان، ولفردي رشاش هو كول سلاح ناري وأوطوماتيكي كاملو.

## الشرشيمة الجديدة
MP5 : كيتعتابر من احسن شريشمات فلعالم، وكيعتامدو عليه لبوليس لألماني ولقوات الخاصة بلحضيان دلحدود. كيخدم هاد السلاح بالإشعاع وكيتميز بدقة ديالو لكبيرة فتنياش على لأهداف، وكينصحو بيه.

Uzi : صممو عوزيل ݣال، وتبنى هاد سلاح رسميا فعام 1951م، وبدا لاستيعمال ابتداء من عام 1954م. وكيتميز بسهولة دلاستيعمال ديالو وتصميمو لبسيط، ومتعتامد فكتر من 70 دولة فلعالم.

P90 : هاد سلاح تطور فـبلجيكا فلأواخر ديال تمانينات، وكيتستعمل دابا من لقبل ديال لقوات لعسكرية ولقوات دتطبيق ديال لقانون. وكيتميز بتصميم ديالو الاستثنائي ولخصائص ديالو لي ماشي عادية، وعاد زيد عليه وزنو لخفيف وحجمو الصغير.

MP7 : هاد سلاح صنعاتو شركة هيكلر أند كوخ لالمانية، وحطوه فعام 2000. كان معروف شحال هادي بسلاح دالديفاع الشخصي، ولكن لجيوش دبزاف ديال دول ولات كتستعملو دابا، بحال كوريا لجنوبية ولمملكة لمتاحدة. وكيخدم هاد السلاح بلݣاز، وكيشبه تصميم دخلاني ديالو لبندقية هكلر أند كوخ جي36. وكيتميز بتفوق ديالو من ناحية دلمدى ولقدرة ديالو على لاختيراق.

PM12 : هاد رشاش تطور فلخمسينيات، وتحط فلأسواق أول مرة فعام 1959م. وتعتامد فعام 1961م من لقبل دلجيش لإيطالي، ولكن لموقع ديال «ميليطري توداي» كيتوقع بلي غادي يتوقف لاستيعمال ديالو فلقريب، حيت كيقول بلي سالا وقتو.

MAC-10 : تصمم بلواسطة ديال لمصمم دلأسلحة لميريكاني جوردون إنݣرام. ويتميز بحجمو الصغير وبلقدرة تاعو على تنياش على لاهداف لقريبة. وكيوصفوه لخبراء دسلاحات بـ«السلاح التيقة»، وكيتناسب بزاف مع لكواتم د صوت.

CZ Scorpion Evo 3 : هاد سلاح هو من اجيل تالت تصنع فـالتشيك. وتعتامد عليه فعام 2009م من لقبل دلقوات لمسلحة والبوليس فلجمهورية التشيكية. وكيتميز بلوزن لخفيف ديالو وحجمو صغير، ومناسب للهزان بتخبية ولاستيعمال فلداخل دلبنايات ولمركبات ولمساحات الضيقة.

MP9 : هو سلاح صمماتو وصنعاتو من لقبل ديال شركة "Brugger & Thomet" سويسرية. لبلان هو أنه السلاح ما لقاش شي اهتمام فلول، وهادشي خلا لمصممين يديرو عليه كتر من 19 تغيير هنداسي عليه. ومزال كيتستعمل لدابا فلجيش السويسري، وكيتصدر لـبلغاريا ولهند وإندونيسيا وماليزيا وهولندا ولبرطقيز وروسيا وطايلاند.

SAF : هو فردي رشاش طوراتو تشيلي فعام 1993، واعتامدو فيه على لبندقية السويسرية SIG SG 540. وكيتميز بسهولة دلاستيعمال ديالو وسرعة ديال طليق درصاص، اما لمدى ديالو كيوصل لـ100 متر.

## مصادر


تصنيف:مقالات د مسابقة ويكيپيديا ب الداريجة غشت 2024
تصنيف:حوايج بانو ف 1862
تصنيف:تأسيسات د 1862 ف الولايات المتاحدة د ميريكان
ريزيسطور

**ريزيسطور** (بـ ) هو واحد لمكون ديال ضو عندو جوج طروفا كيطبق لمقاومة ديال ضو كيف شي عنصر ف السيركوي ديال الضو. الريزيسطورات كتخدم باش تحد من دوزان ديال تيار ديال ضو، وفنفس لوقت كتخدم على تقليل ديال نيڤويات تاع الجهد ديال الضو ف الداخل ديال سيركوي ديال ضو. الريزيسطورات تقدر تكون عندها مقاومة تابتة ولا مقاومة متغيرة بحال: لمقاومة لحرارية، ولا لڤاريستور، ولا الطرامير، ولا لمقاومة ديال ضو، ولا لمقاومة د الرطوبة، ولا لمقاومة د ضغط، ولا لمقياس د الجهد لإنزلاقي.

التيار ديال ضو كيدوز فلمقاومة فعلاقة خطية مع الجهد تاع ضو فوسط طروفا د لمقاومة. و لعلاقة بيناتهم كتمتل فلقانون ديال أوم.

## التوصال د الريزيسطورات على التوالي و التوازي
فاش كايتوصلو الريزيسطورات على التوالي، فراه لمقاومة لكلية كتساوي الجمع ديال جميع لمقاومات.

: 
R_\mathrm{eq} = R_1  + R_2 + \cdots + R_n

: فيشي:Resistors_in_series.svg

و فاش كايتوصلو الريزيسطورات على التوازي، فراه كتحسب لمقاومة لكلية ب لقانون لماجي:

: 
\frac{1}{R_\mathrm{eq}} = \frac{1}{R_1} + \frac{1}{R_2} + \cdots +  \frac{1}{R_n}

: فيشي:Resistors_in_parallel.svg

## مصادر


تصنيف:مقالات د مسابقة ويكيپيديا ب الداريجة غشت 2024
تصنيف:لفيزيك
تصنيف:مكونات تريسينتية
ڤيس

تصغير|ڤيسات بأحجام مختالفة.
تصغير|220x220بك|تصويرة ل طريقة د لخدمة ديال لڤيس.

**ڤيس** (بـ ) وكيتسمى حتا ب**لمرود** و**لقلاوظ** و **لمسمار لملولب**، هو نوع د لمسامر لي كيثبت بالتدوير لا بالدَّق. و هو طرف ديال المعدن شكلو علاين أسطواني، مدبب من واحد من طرافو، و عريض من الجهة لخرة.ملي كيتّبت راسو لمدبب ف طرف ديال لخشب ولّا لمعدن، و كيتدوّر ب طورنوڤيس من جيهت راسو لعريض، كيدخل لڤيس ف لخشبة ولا الطرف د لمعدن بحيت كيصعاب التحياد ديالو. كاينين بزاف ديال نواع و لقياسات لمختالفة ديال لڤيسات، و حتا لمادة لي كيتصنع منها، بحيت ممكن يكون لڤيس مصنوع من لحديد لعادي، ولا لحديد لمغلون، ولا النحاس ولا لألومينيوم، ولا من لپلاستيك، و كل وحدة منها عندو لإستيعمال لخاص ديالو.

نواع د لڤيسات لي موجودة ف السواق ولي كتستعمل ف الصيناعة، كتحسب بلألاف و كيحكمها فلعموم نوع د لمادة ديالها و الطول ديالها و لقطر ديالها و النوع د السنان ديالها.

وكيتستعمل فتتبات ديال لڤيسات بزاف د النواع ديال الطورنوڤيسات مولات الريوس لمختالفة، كتناسب مع طريقة ديال تتبات د لڤيسات ف بلاصتها، و من هاد طورنوڤيسات كاين فيها لي هو د ليد، و كاين لي هو آلي كيخدم ب ضو.

## مصادر

تصنيف:مقالات د مسابقة ويكيپيديا ب الداريجة غشت 2024
تصنيف:ڤيسات
تصنيف:لخدمة ب لمعادن
تصنيف:نجارة
كريكيت

**لكريكت** (بـ ) هي واحد رياضة جماعية، كيلعبوها جوج ديال لفراقي، و كل فرقة كيكون فيها حضاش لعّاب. و كتضرب فيها كورة صغيرة بلحجم ديال الشدة د ليد من قيبال شي لعّاب كيتسمى الرامي د لكورة (بـ )، أما اللعّاب لاخر د لخصم لي كيتسمى الراجل د الراكيطة، فا كيحاول يشد لكورة ب لإستيعمال ديال راكيطة رقيقة كاتشبه لمجداف. و كيتكرز لإنتباه ف لأساس على جوج د لعلامات كيتسماو ويكيت (بـ) و هما ڭروب من تلاتة ديال لعصيات لمتاصلة كتسمى جدوعا ديال لكريكت، و كيحاول الرامي د لكورة ينيش عليها باش يطيح جوج طروفا د لخشب متبتين على جدوعا كيتسماو كفالات لكريكت.

## تاريخ د لكريكت
كيتعتابر لكريكت وحدة من أعرق الرياضات الإنݣليزية، لي كيختالفو على لبدية ديالها.

و بعكس الإعتقاد لي كيقول بلي كورة هي الرياضة لوطنية ف نݣليز، فراه كاين تجاه خور كيشوف بلي هاد الرياضة تولدات ف لقرن سطاش، ف لوقيتة لي كتافق لمعظم ديال لآراء مع الرأي لي كيقول ب لبدية ديالها على يد شي أطفال د لمزارعين ف لمنطقة ديال ويلد الواقعة بين كينت وسوسكس، ف لعصور الوسطى، وموراها بدات كتنتاشر منبعد للبالغين.

و فعام 1624 مات أول ضحايا ديال هاد لعبة، فاش جات فلاعب جاسبر فينيل ضربة على راسو قتلاتو فلبلاصة فواحد لماتش ديال لكريكيت ف قرية سوسكس.

و فاش قرّبات نهاية د لقرن سبعطاش، نتاشرات لعبة د لكريكت بين لأفراد ديال الطبقة الأرستقراطية ف لوروپ.

## لقوانين ديال لعبة
تصغير|543x543بك

## مصادر


تصنيف:رياضة
تصنيف:رياضات جماعية